
ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 61084 (1) 

Τ ροποποίηση και συμπλήρωση της 35338/28.7.1994 από¬ 
φασης Υπουργού Εσωτερικών. 

Ο ΥΠΟΥΡΓΟΣ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α. Του Ν. 1558/1985 (ΦΕΚΑ 137) και ειδικότερα του άρ¬ 
θρου 29Α, όπως αυτό προστέθηκε με το άρθρο 27 του Ν. 
2081/1992 (ΦΕΚΑ 154). 

β. Του άρθρου 58 παράγραφος 6 του Ν. 2218/1994 
«Ίδρυση νομαρχιακής αυτοδιοίκησης, τροποποίηση δια¬ 


τάξεων για την πρωτοβάθμια αυτοδιοίκηση και την περι¬ 
φέρεια και άλλες διατάξεις» (ΦΕΚ Α90). 

2. Την απόφασή μας αριθ. 35338/28.7.1994 για τη συ¬ 
γκρότηση ομάδας εργασίας. 

3. Ότι από τις διατάξεις της απόφασης αυτής δεν προ- 
καλείται δαπάνη σε βάρος του προϋπολογισμού του 
Κράτους ή Ν.Π.Δ.Δ., αποφασίζουμε: 

1. Τροποποιούμε και συμπληρώνουμετην απόφασή μας 
35338/28.7.1994 για τη σύσταση ομάδας εργασίας, ως ε- 

ξής: 

α) Ευδοκία Σερρέλη, Γενική Γραμματέας του 
Υπουργείου ως Πρόεδρος. 

β) Νικόλαος Μαυρίκας, Νομικός Σύμβουλος του 
Υπουργείου. 

γ) Νικόλαος Σχοινάς, Διευθυντής Πολιτικού Γραφείου 
του Υφυπουργού Λ. Παπαδήμα. 

δ) Δημήτριος Τούμπης, πρώην Διευθυντής του 
Υπουργείου, Ειδικός Σύμβουλος του Πολιτικού Γραφείου 
του Υπουργού. 

ε) Νικόλαος Κηρολύτης πρώην Διευθυντής του 
Υπουργείου. 

στ) Ευθύμιος Βελώνιας πρώην Διευθυντής του 
Υπουργείου. 

ζ) Έφη Χριστοφιλοπούλου, Επίκουρος Καθηγήτριατου 
Πανεπιστημίου Θεσσαλίας, με εμπειρία σε θέματα 
Τοπικής Αυτοδιοίκησης. 

η) Δημήτριος Κατσούλης Ειδικός Συνεργάτης του 
Πολιτικού Γ ραφείου του Υφυπουργού Λ. Παπαδήμα. 

θ) Γεώργιος Μαριετίδης Ειδικός Σύμβουλος του 
Πολιτικού Γ ραφείου του Υπουργού, 
ι) Παναγιώτης Φερεντίνος πρώην Έπαρχος, 
ια) Αγγελική Κουτσιανά Προϊσταμένη Διεύθυνσης 
Διοίκησης. 

ιβ) Δήμητρα Κουτσούρη Προϊσταμένη Διεύθυνσης 
Οργάνωσης και Λειτουργίας Ο.Τ.Α. 

ιγ) Ιωάννης Πραγιάτης Προϊστάμενος Διεύθυνσης 
Τεχνικών Υπηρεσιών. 

ιδ) Φώτιος Τζιβάκης Προϊστάμενος Διεύθυνσης 
Οικονομικών Ο.Τ.Α. 

ιε) Θέκλα Καραγιαννίδου Προϊσταμένη Διεύθυνσης 
Αστικής και Δημοτικής Κατάστασης. 

ιστ) Βασιλεία Τσελέντη Προϊστάμενη Διεύθυνσης 
Διοικητικών Μεταρυθμίσεων. 
ιζ) Ανδρέας Μεντζέλος υπάλληλος κλάδου ΠΕ 

Διοικητικού με βαθμό Α' της Διεύθυνσης Οργάνωσης και 
Λειτουργίας ΟΤΑ. 

ιη) Γεώργιος Βαλαδώρος, υπάλληλος κλάδου ΠΕ 
Διοικητικού με βαθμό Β'της Διεύθυνσης Διοίκησης. 

Γραμματεία της ομάδας ορίζουμε την Αναστασία 
Παππά, υπάλληλο κλάδου ΠΕΔιοικητικού με βαθμό Β'της 
Κ.Υ. του Υπουργείου και την Παναγιώτα Κατσούλα, υπάλ¬ 
ληλο κλάδου ΔΕ Δακτυλογράφων - Στενογράφων με βαθ¬ 
μό Β' της ΚΎ. του Υπουργείου. 

2. Έργο της ομάδας είναι η προετοιμασία και η υποβοή¬ 
θηση της λειτουργίας των νέων θεσμών που προβλέπο- 
νται από τις διατάξεις του ανωτέρω νόμου 2218/1994, η 
μελέτη των προβλημάτων που ανακύπτουν και η εισήγη¬ 
ση στη διυπουργική επιτροπή της παρ. 5 του άρθρου 58 
του νόμου αυτού των αναγκαίων μέτρων για την αντιμε¬ 
τώπιση των προβλημάτων αυτών. 

3. Από τα παραπάνω μέλη της ομάδας οι Νικόλαος 
Μαυρίκας, Νικόλαος Σχοινάς, Δημήτριος Τούμπης, Έφη 
Χριστοφιλοπούλου, Δημήτριος Κατσούλης, Γεώργιος 
Μαριετίδης, Αγγελική Κουτσιανά, Δήμητρα Κουτσούρη, 
Βασιλεία Τσελέντη και Ανδρέας Μεντζέλος υπό την προε¬ 
δρία της Γενικής Γραμματέας Ευδοκίας Σερρέλη και με 
συντονιστή τον Νικόλαο Κηρολύτη θα ασχολούνται επι¬ 
πλέον και με τα εξής ειδικότερα θέματα στα πλαίσια του 
έργου της ομάδας γιατον εντοπισμό τυχόν προ βλημάτων 
και υποβολή σχετικών προτάσεων για επίλυσή τους μέχρι 
31 Μαρτίου 1997, ήτοι: 

α) Τη μελέτη των αρμοδιοτήτων και τον εντοπισμό εκεί¬ 
νων που παρατηρείται συναρμοδιότητα νομαρχιακής αυ¬ 
τοδιοίκησης και κρατικών υπηρεσιών. 

β) Την αριθμητική καταγραφή των υπαλλήλων που υπη¬ 
ρετούν σε κάθε νομαρχιακή αυτοδιοίκηση κατά κατηγορία, 
κλάδο και ειδικότητα και τον εντοπισμό τυχόν προβλημά¬ 
των στις υπηρεσιακές σχέσεις, μισθοδοσία - αμοιβές, συ- 
νταξιοδοτικό και γενικά σε κάθε θέμα που έχει σχέση με την 
υπηρεσιακή κατάσταση των υπαλλήλων αυτών. 

γ) Τη μελέτη των οργανισμών των Ν.Α., προκειμένου να 
διαπιστωθεί αν οι οργανισμοί αυτοί εξασφαλίζουν την ορ¬ 
θολογική οργάνωση και λειτουργία των υπηρεσιών τους, 
για την επιτυχή πραγματοποίηση της αποστολής τους. 

δ) Τον έλεγχο καιτην εποπτεία επί του εκτελούμενου έρ¬ 
γου των Ν.Α. (έλεγχος νομιμότητας δαπανών, έλεγχος α¬ 
ποφάσεων νομάρχη και τρόπος άσκησης κοινοβουλευτι¬ 
κού ελέγχου επί των αποφάσεων των οργάνων της Ν.Α.). 

ε) Την καταγραφή συλλογικών οργάνων που λειτουρ¬ 
γούν στις Ν.Α., τις αμοιβές που προβλέπονται και κατα¬ 
βάλλονται στα όργανα των Ν.Α. 

Καθήκοντα γραμματέα για τις παραπάνω εργασίες θα 
εκτελεί ο Γεώργιος Βαλαδώρος συνεπικουρούμενος και 
απάτην Παναγιώτα Κατσούλα. 

Η ομάδα μπορεί να συνεδριάζει όλες τις εργάσιμες η¬ 
μέρες κατά τις ώρες που δεν λειτουργούν οι δημόσιες υ¬ 
πηρεσίες. Για κάθε συνεδρίαση τηρούνται συνοπτικά 
πρακτικάτα οποία υπογράφονται από όλατα μέλη που με¬ 
τέχουν στις συνεδριάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 1996 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 


Αριθ. ΔΜΕΟ/στ/οικ/3048/Φ919 (2) 

Μέτρα περιορισμού κυκλοφορίας οχημάτων στο 
«Εμπορικό Τρίγωνο της Αθήνας». 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 
ΔΗΜ. ΤΑΞΗΣ ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Το Π.Δ. 69.88 «Περί Οργανισμού της Κεντρικής 
Υπηρεσίας Γ.Γ.Δ.Ε.» όπως αυτό τροποποιήθηκε με το 
Π.Δ. 340/90 «Περί συστάσεως Γενικών Δ/νσεων» το Π.Δ. 
293/91 «Περί συστάσεως Οργανικής Μονάδας στη 
Γ.Γ.Δ.Ε.» και το Π.Δ. 167/92 «Περί τροποποιήσεως του 
Οργανισμού της Γ.Γ.Δ.Ε.». 

2. Τις διατάξεις των παρ. 3, 4 και 5 του άρθρου 52 του 
Κ.Ο.Κ. που κυρώθηκε με το Νόμο 2094/92 (ΦΕΚ 
182Α/25.11.92) «Περί κυρώσεως του Κώδικα Οδικής 
Κυκλοφορίας», την ανάγκη αναβάθμισης της περιοχής, τη 
συνολική οργάνωση των χρήσεων γης και την κυκλοφο- 
ριακή εξυγίανση καθώς και την αποφασιστική ελάττωση 
της ρύπανσης. 

3. Την υπ’ αριθμ. ΔΜΕΟ/στ/οικ/3800 από 3.11.95 Κοινή 
Απόφαση των Υπουργών Περιβάλλοντος, Χωροταξίας και 
Δημοσίων Έργων, Δημόσιας Τάξης και των Αναπλ. 
Υπουργών Περιβάλλοντος, Χωροταξίας και Δημ. Έργων 
και Επικοινωνιών και Μεταφορών (ΦΕΚ 931 Β/10.11.95), με 
την οποία παρατάθηκε μέχρι και 10 Νοεμβρίου 1996 η ι¬ 
σχύς της υπ’ αριθ. ΔΜΕΟ/στ/οικ/2217 από 4.7.95 Κοινής 
Απόφασης των Υπουργών Περιβάλλοντος, Χωροταξίας και 
Δημοσίων Έργων, Μεταφορών και Επικοινωνκών, 
Δημόσιας Τάξης και του Αναπλ. Υπουργού Περιβάλλοντος, 
Χωροταξίας και Δημ. Έργων (ΦΕΚ 603Β/10.7.95) «Περί λή¬ 
ψης μέτρων περιορισμού κυκλοφορίας οχημάτων στο 
Εμπορικό Τρίγωνο της Αθήνας», αποφασίζουμε: 

Παρατείνουμε την ισχύ της υπ’ αριθμ. ΔΜΕΟ/στ/οικ/ 
2217 από 4.7.95 Κοινής Απόφασης των Υπουργών 
Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών, Δημόσιας Τάξης και του 
Αναπλ. Υπουργού Περιβάλλοντος, Χωροταξίας και Δημ. 
Έργων (ΦΕΚ 603Β/10.7.95) για ένα έτος, δηλαδή από 11 
Νοεμβρίου 1996 μέχρι και 10 Νοεμβρίου 1997. 

Η απόφαση αυτή, από τις διατάξεις της οποίας δεν προ- 
καλείται δαπάνη σε βάρος του Κρατικού Προϋπολογισμού, 
να δημοσιευθεί στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 1996 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΔΗΜΟΣΙΑΣ ΤΑΞΗΣ 

ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ Γ. ΡΩΜΑΙΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΚΑΣΤΑΝ1ΔΗΣ 
-♦- 

Αριθ. 18717/936 (3) 

Έγκριση τροποποιημένου καταστατικού της ΠΑ- 
ΡΑΘΕΡΙΣΤΙΚΟΥ ΟΙΚΟΔΟΜΙΚΟΥ ΣΥΝΕΤΑΙΡΙΣΜΟΥ 
ΤΩΝ ΑΠΑΝΤΑΧΟΥ ΕΚ ΚΑΤΩ ΠΑΝΑΓΙΑΣ ΜΙΚΡΑΣ ΑΣΙΑΣ 
ΚΑΤΑΓΟΜΕΝΩΝ «ΤΟ ΑΡΓΕΝΝΟΝ» ΣΥΝ.Π.Ε. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την με αρ. οικ. 85204/2589/90 απόφαση του 

Υπουργού ΠΕ.ΧΩ.Δ.Ε. για «Μεταβίβαση αρμοδιοτήτων 
του Υπουργού ΠΕ.ΧΩ.Δ.Ε. στον Γενικό Γραμματέα, στους 
Γεν. Διευθυντές και στους Προϊσταμένους Δ/νσεων και 
Τμημάτων του Υ.ΠΕ.ΧΩ.Δ.Ε.». 

2. Το Ν. 1337/83 (ΦΕΚ 33Α/14.3.1983) «Επέκταση των 
πολεοδομικών σχεδίων, οικιστική ανάπτυξη και σχετικές 
ρυθμίσεις» και ειδικότερα το άρθρο 42. 

3. Το Π.Δ. 93/87 (ΦΕΚ 52Α/16.4.87) «Αναμόρφωση και ε¬ 
νοποίηση της νομοθεσίας για τους Οικοδομικούς 
Συνεταιρισμούς, τρόπος οργάνωσης, διοίκησης και λει¬ 
τουργίας αυτών και πολεοδόμηση εκτάσεων 
Οικοδομικών Συνεταιρισμών». 

4. Το με αρ. πρωτ. 228/29.7.96 έγγραφο του Οικοδο¬ 
μικού Συνεταιρισμού (αρ. πρωτ. ΥΠΕΧΩΔΕ 
18717/936/2.8.96), με το οποίο υπεβλήθηκε τροποποιη¬ 
μένο το καταστατικό του ΠΑΡΑΘΕΡΙΣΤΙΚΟΥ ΟΙΚΟΔΟ¬ 
ΜΙΚΟΥ ΣΥΝΕΤΑΙΡΙΣΜΟΥ ΤΩΝ ΑΠΑΝΤΑΧΟΥ ΕΚ ΚΑΤΩ 
ΠΑΝΑΓΙΑΣ ΜΙΚΡΑΣ ΑΣΙΑΣ ΚΑΤΑΓΟΜΕΝΩΝ «ΤΟ ΑΡΓΕΝ- 
ΝΟΝ» ΣΥΝ. Π.Ε. συνοδευόμενο από όλαταπροβλεπόμε- 
να από τις διατάξεις του Π.Δ. 93/87 στοιχεία. 

5. Τις διατάξεις του άρθρου 29Α του Ν. 1558/85 όπως 
τροποποιήθηκε με το άρθρο 27 του Ν. 2081/92 (ΦΕΚ 
154Α) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε όπως διορθώθηκε το από 29.1.1995 κατα¬ 
στατικό του Παραθεριστικού Οικοδομικού Συνεταιρισμού 
των εκ Κάτω Παναγιάς Μικράς Ασίας καταγομένων «ΤΟ 
ΑΡΓΕΝΝΟΝ» ΣΥΝ. Π.Ε. όπως διορθώθηκε από την 
Υπηρεσία, ο οποίος έχει: 

ΕΔΡΑ: Τον Δήμο Αθηναίων. 

ΣΚΟΠΟ: Παραθεριστική κατοικία. 

ΑΡΙΘΜΟ ΜΕΛΩΝ: 1.219. 

ΑΡΙΘΜΟ ΜΕΡΙΔΩΝ: 1.577. 

ΜΕΓΕΘΟΣ ΤΗΣ ΑΡΧΙΚΗΣ ΣΥΝ/ΚΗΣ ΜΕΡΙΔΑΣ: 300 δρχ. 

ΕΚΤΑΣΗ ΕΥΘΥΝΗΣ: 1 συνεταιρική μερίδα. 

ΑΡΙΘΜΟ ΑΡΘΡΩΝ ΤΟΥ ΚΑΤΑΣΤΑΤΙΚΟΥ: 45 (σαράντα 
πέντε) 

και η έκταση επί της οποίας προτίθεται να εκπληρώσει 
το σκοπό του ο Συνεταιρισμός βρίσκεται στη γεωγραφική 
θέση Κοκκιναράς των Δήμων Νέας Ερυθραίας και του 
Δήμου Κηφισιάς του Νομού Αττικής. 

Η καταλληλότητα ή μη για πολεοδόμηση της έκτασης 
αυτής θα προκύψει από τις προτάσεις των Γενικών 
Πολεοδομικών Σχεδίων, των Ζωνών Οικιστικού ελέγχου ή 
των οποιωνδήποτε σχεδίων ρύθμισης των χρήσεων γης 
των ευρύτερων περιοχών, όπως προβλέπεται από την κεί¬ 
μενη πολεοδομική νομοθεσία, η από την απόφαση 
Υπουργού Περιβάλλοντος, Χωροταξίας και Δημοσίων 
Έργων περί «Οικιστικής καταλληλότητας» όπως αυτή 
προβλέπεται στο άρθρο 17 της παρ. 2 του Π.Δ. 93/87. 

Με την απόφαση αυτή εγκρίνεται μόνο η προσαρμογή 
του καταστατικού του Συνεταιρισμού στις διατάξεις του 
Π.Δ. 93/87. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 1996 
Με εντολή Υπουργού 
Η Διευθύντρια 

I. ΓΕΩΡΓΟΥΛΙΑ 


Αριθ. ΣΤ5/36 (4) 

Μεταβίβαση δικαιώματος υπογραφής «Με εντολή 
Υπουργού» στο Γενικό Γραμματέα του Υπουργείου 
Εθνικής Παιδείας και Θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Των άρθρων 16,26 και 28 του Ν. 1558/85 «Κυβέρνηση 
και Κυβερνητικά όργανα» (Α' 137). 

2. Του Π.Δ. 147/1976 «Περί Οργανισμού της Κ.Υ. του 
ΥΠ.Ε.Π.Θ.», όπως τροποποιήθηκε και ισχύει. 

3. Του Π.Δ. 339/1990 «Σύσταση Γενικών Διευθύνσεων 
και μονάδων στρατηγικού σχεδιασμού και ανάλυσης 
Πολιτικής οτο Υπουργείο Εθνικής Παιδείας και 
Θρησκευμάτων» (Α' 135). 

4. Του άρθρου 27 του Ν. 2081/91 (Α' 154) με το οποίο 
προστέθηκε άρθρο 29Αστο Ν. 1558/85 

και το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Αρμοδιότητες Γενικού Γραμματέα 

1 .Στον Γ ενικό Γ ραμματεάτου ΥΠ.Ε.Π.Θ. μεταβιβάζουμε 
το δικαίωμα να υπογράφει «Με εντολή Υπουργού» απο¬ 
φάσεις, πράξεις και έγγραφα που εκδίδονται σύμφωνα με 
τις κείμενες διατάξεις και αφορούν τα ακόλουθα θέματα: 

Α. ΔΙΟΙΚΗΤΙΚΑ 

-Έκδοση εγκυκλίων και παροχή οδηγιών προς όλες τις 
υπηρεσίες του Υπουργείου, καθώς και τα Ν.Π.Δ.Δ. που ε¬ 
ποπτεύονται από αυτό, για τη μεθόδευση και τον συντονι¬ 
σμό της κοινής δραστηριότητας αυτών, με σκοπό την α¬ 
ποτελεσματική υλοποίηση της Κυβερνητικής Πολιτικής 
και την εύρυθμη και παραγωγική λειτουργία τους. 

- Απαντήσεις σε αναφορές πολιτών, συλλόγων κ.λπ. 
που στρέφονται κατά συγκεκριμένων υπηρεσιακών οργά¬ 
νων. 

-Ερωτήματα στο Νομικό Συμβούλιο της Διοίκησης. 

- Συναρμοδιότητα υπηρεσιών, που υπάγονται σε δια¬ 
φορετικές Γενικές Διευθύνσεις και ειδικές Γραμματείες. 

- Ερωτήματα προς το υπηρεσιακό συμβούλιο για τη μο¬ 
νιμοποίηση των υπαλλήλων καθώς και για την κατάρτιση 
πινάκων, προακτέων υπαλλήλων του Υπουργείου και κύ¬ 
ρωση αυτών. 

- Αναπομπή υποθέσεων για επανεξέταση από την 
Διοίκηση ή τα αρμόδια συμβούλια. 

- Χορήγηση άδειας κατοχής δεύτερης θέσης. 

- Ερωτήματα και αποφάσεις για την επιλογή, τοποθέτη¬ 
ση, μετακίνηση, μετάθεση, μετάταξη και απόσπαση των 
προϊσταμένων διευθύνσεων, τμημάτων και αυτοτελών 
γραφείων, καθώς και όλων των λοιπών διοικητικών υπαλ¬ 
λήλων του Υπουργείου. 

- Μετακίνηση υπαλλήλων σε άλλες διευθύνσεις και τμή¬ 
ματα της Κ.Υ. του Υπουργείου. 

- Έγκριση μετακίνησης υπαλλήλων για εκτέλεση υπη¬ 
ρεσίας εκτός έδρας καθ’ υπέρβαση των ημερών που κα¬ 
θορίζονται κάθε φορά. 

- Χορήγηση κανονικών αδειών στους ειδικούς συμβού¬ 
λους και επιστημονικούς συνεργάτες. 

- Χορήγηση κανονικών, αναρρωτικών, φοιτητικών, 
σπουδαστικών, επιμορφωτικών αδειών και αδειών χωρίς 
αποδοχές στους υπαλλήλους, που υπηρετούν στην Κ.Υ. 

και είναι προϊστάμενοι διευθύνσεων καθώς και στους υ¬ 
παλλήλους που είναι προϊστάμενοι περιφερειακών υπη¬ 
ρεσιών, όπου απαιτείται. 

~ Χορήγηση της απαιτούμενης κατά το άρθρο 10 του 
Συντάγματος άδειας. 

- Ορισμός εκπροσώπων του ΥΠ.Ε.Π.Θ. σε διεθνείς συ¬ 
ναντήσεις, διεθνή όργανα και όργανα Ευρωπαϊκής 
Ένωσης. 

- Εκθέσεις δραστηριότητας, προσχέδια και έγκριση πε¬ 
ριφερειακών σχεδίων ΠΣΕΑ. 

- Υπογραφή αποφάσεων εξουσιοδότησης υπαλλήλων 
για τον χειρισμό διαβαθμισμένου υλικού, άρσης εξουσιο¬ 
δότησης, συγκρότησης ομάδων πολιτικής άμυνας των 
κτιρίων του Υπουργείου και όλων των άλλων υπηρεσιών. 

~ Σύσταση και συγκρότηση επιτροπών και ομάδων ερ¬ 
γασίας σύμφωνα με το άρθρο 55 του Ν. 1566/85. 

- Χορήγηση άδειας άσκησης ιδιωτικού έργου με αμοι¬ 
βή- 

- Αποδοχή ή απόρριψη προσφυγών κατά αποφάσεων 
των Νομαρχών και Γενικών Γραμματέωντων Περιφερειών 
σύμφωνα με το άρθρο 8 του Ν. 3200/55 και το άρθρο 18 
παρ. 13του Ν. 2218/94. 

- Εντολή διενέργειας διοικτηικών εξετάσεων, επιθεω¬ 
ρήσεων και διαχ/κών ελέγχων. 

Έγκριση μετακίνησης εκτός έδρας των 
Προϊσταμένων, Διευθύνσεων της Κ.Υ. του ΥΠ.Ε.Π.Θ., υ¬ 
παλλήλων περιφερειακών υπηρεσιών και λοιπών Ν. Π.Δ.Δ. 
αρμοδιοτήτων ΥΠ.Ε.Π.Θ. 

- Έγκριση προγράμματος φιλοξενίας εκπροσώπων της 
Ε.Ε. και Διεθνών Οργανισμών. 

- Απονομή ηθικών αμοιβών και βραβεύσεων. 

-Έγκριση συμμετοχής των υπαλλήλωντου Υπουργείου 

σε συνέδρια, σεμινάρια και εκπαιδευτικά προγράμματα ε¬ 
σωτερικού και εξωτερικού. 

- Έγκριση συμμετοχής ή ορισμού εκπροσώπου του 
ΥΠ.Ε.Π.Θ. σε συλλογικά όργανα υπηρεσιών ή νομικών 
προσώπων αρμοδιότητας άλλων υπουργείων περιλαμβα- 
νομένου και του διδακτικού προσωπικού των Α.Ε.Ι. 

- Εγκύκλιοι παροχής διευκρινιστικών οδηγιών για την ε¬ 
φαρμογή των κειμένων διατάξεων. 

- Απαντήσεις σε αιτήματα με τα οποία ζητείται τροπο¬ 
ποίηση ή συμπλήρωση των κειμένων διατάξεων. 

- Αποφάσεις και έγγραφα αρμοδιότητας συνυπογρα- 
φής περισσότερων συναρμόδιων προϊσταμένων διευθύν¬ 
σεων. 

- Παραπομπή υπαλλήλων γενικά για θέση σε κατάστα¬ 
ση διαθεσιμότητας λόγω νόσου ως και έκδοση των σχετι¬ 
κών αποφάσεων. 

- Αποφάσεις απόλυσης υπαλλήλων για σωματική ή 
πνευματική ανικανότητα ως και τα σχετικά παραπεμπτικά 
ή ερωτήματα προς τα αρμόδια συλλογικά όργανα όπου α¬ 
παιτείται. 

- Έγκριση μετακίνησης εκτός έδρας υπαλλήλων της 
Κ.Υ. του ΥΠΕΠΘ (πλην των υπαλλήλων της ΔΙΕΦΕΣ που 
παρέχεται από τον προϊστάμενο της ΔΙΕΦΕΣ) υπαλλήλων 
περιφερειακών υπηρεσιών και λοιπών ΝΠΔΔ αρμοδιότη¬ 
τας ΥΠΕΠΘ, περιλαμβανομένων και των υπηρετούντων 
σε ελληνικά σχολεία και εκπαιδευτικές υπηρεσίες του ε¬ 
ξωτερικού. 

- Χορήγηση εκπαιδευτικών αδειών για το εσωτερικό και 
το εξωτερικό. 

-Σύσταση και συγκρότηση επιτροπών και μονάδων ερ¬ 
γασίας. 


- Αναστολή λειτουργίας σχολείων. 

- Έγκριση λειτουργίας παραρτημάτων των σχολείων 
και αναστολής λειτουργίας τους. 

Β' ΕΚΠΑΙΔΕΥΤΙΚΑ 

- Καθορισμός προϋποθέσεων διενέργειας εξετάσεων. 

- Προκηρύξεις και αποφάσεις χορήγησης υποτροφιών, 
παράτασής τους, αύξηση του ποσού της υποτροφίας και 
αλλαγή ιδρύματος σπουδών. 

- Προγραμματισμός και έγκριση αθλητικών εκδηλώσε¬ 
ων φοιτητών, όπου απαιτείται. 

- Έγκριση κοστολόγησης διδακτικών βιβλίων, σημειώ¬ 
σεων και άλλων εντύπων, όπου απαιτείται. 

-Έγκριση προγραμμάτων φιλοξενίας και σεμιναρίων ε¬ 
πιμόρφωσης ομογενών εκπαιδευτικών και αποσπασμέ¬ 
νων ή αποσπασμένων εκπαιδευτικών στο εξωτερικό μετά 
την κατ’ αρχήν έγκριση πραγματοποίηση του σεμιναρίου. 

- Έγκριση παρέκκλισης από το προγράμματα διδασκα¬ 
λίας. 

- Έγκριση μετεγγραφής εκπρόθεσμων εγγραφών και ε¬ 
πιβολής ποινών σε μαθητές, σπουδαστές και φοιτητές. 

- Έγκριση συμμετοχής σχολείων σε εκδηλώσεις, διε¬ 
νέργεια εράνων, ομιλίες και λοιπές εκδηλώσεις. 

- Χορήγηση άδειας για διεξαγωγή έρευνας σε σχολεία 
και σχολές από πρόσωπα εξωσχολικά. 

- Συγκρότηση επιτροπών για διενέργεια διαγωνισμού 
για μετεκπαίδευση στο Μ.Δ.Δ.Ε. και αντιμετώπιση θεμά¬ 
των πρόσκλησης επιλογής και φοίτησης. 

- Ανάθεση διδασκαλίας στα Π.Ε.Κ. 

- Προαγωγές εκπαιδευτικών των σχολών εκπαίδευσης 
διδακτικού προσωπικού. 

- Έγκριση διενέργειας κατατακτηρίων εξετάσεων. 

- Έγκριση κατάταξης σπουδαστών και μαθητών. 

-Έγκριση όπου απαιτείται για τη συγγραφή, εκτύπωση 

και προμήθεια συγγραμμάτων, σημειώσεων, διδακτικών 
βιβλίων και λοιπών εντύπων. 

- Υποδοχή υποτρόφων στα πλαίσια των μορφωτικών α¬ 
νταλλαγών. 

- Εγκριση μορφωτικών ανταλλαγών μαθητών, φοιτητών 
και σπουδαστών και συμμετοχής τους σε διεθνείς εκδη¬ 
λώσεις. 

- Ρύθμιση λεπτομερειών εκπαιδευτικών ανταλλαγών 
στα πλαίσια συμφωνιών και προγραμμάτων μορφωτικής 
συνεργασίας με ξένες χώρες. 

- Αναγνώριση ισοτιμίας σχολείων εξωτερικού προς τα 
αντίστοιχα του εσωτερικού. Έγκριση εγγραφής ελληνο- 
παίδων σε ξένα σχολεία της ημεδαπής. 

- Έγκριση όπου απαιτείται μαθητικών, φοιτητικών και 
σπουδαστικών εκδομών για το εξωτερικό. 

- Προγραμματισμός και έγκριση αθλητικών εκδηλώσε¬ 
ων φοιτητών σπουδαστών και μαθητών όπου απαιτείται. 

- Θέματα οργάνωσης και λειτουργίας σχολικών βιβλιο¬ 
θηκών. 

- Ρύθμιση θεμάτων μαθητικής μέριμνας και σχολικών 
κυλικείων. 

Γ ΟΙΚΟΝΟΜΙΚΑ 

- Αποφάσεις οικονομικής ενίσχυσης των μειονοτικών 
σχολείων και επιχορήγησης οποιουδήποτε φορέα. 

-Αποφάσεις συγκρότησης επιτροπών διενέργειας δια¬ 
γωνισμών, προμηθειών και εκτέλεσης έργου ή εργασιών 
και μελετών. 

- Έκδοση καταλογιστικών πράξεων, για περικοπές α¬ 
ποδοχών που απορρέουν από την εφαρμογή συμβάσεων 
εξοπλισμού και από προτάσεις των επιτροπών παραλα¬ 
βής ειδών εξοπλισμού, όταν το ποσό είναι από 5.000.001 
μέχρι 200.000.000 δρχ. 

- Προτάσεις προς το Υπουργείο Οικονομικών για μετα¬ 
φορά πιστώσεων από τον Κρατικό Προϋπολογισμό του 
ΥΠΕΠΘ, σε Προϋπολογισμό άλλου Υπουργείου ή από φο¬ 
ρέα και Κ.Α. του ΥΠΕΠΘ σε άλλο φορέα και Κ.Α. του ίδιου 
Υπουργείου, όταν το ποσό είναι από 25.000.001 μέχρι 
300.000.000 δρχ. 

- Εντολές προς την Τράπεζα της Ελλάδος για κατανομή 
χρηματοδοτήσεων στα έργα προγράμματος Δημοσίων 
Επενδύσεων, όταν το ποσό είναι από 50.000.001 μέχρι 
300.000.000 δρχ. 

- Προκηρύξεις διενέργειας διαγωνισμών προμηθειών, 
ανάθεσης μελέτης και εκτέλεσης έργων, περιλαμβανομέ- 
νων και των κτιριακών, όταν το ποσό είναι μέχρι 
300.000.000 δρχ. 

- Αποφάσεις απευθείας ανάθεσης έργου, μελέτης ή 
προμήθειας και αποφάσεις έγκρισης πραγματοποίησης 
δαπάνης από τον τακτικό προϋπολογισμό, όταν γίνεται 
κατά παρέκκλιση των διατάξεων το υ δημοσίου λογιστικού 
και για ποσό μέχρι 300.000.000 δρχ. 

~ Αποφάσεις έγκρισης μελετών ποσού μέχρι 
300.000.000 δρχ. και αποφάσεις έγκρισης δαπανών από 
το πρόγραμμα Δημοσίων Επενδύσεων όταν το ποσό είναι 
μέχρι 300.000.000 δρχ. 

- Αποφάσεις ανάληψης, έγκρισης, διάθεσης και ανα¬ 
γνώρισης κάθε φύσεως δαπάνης ή μεταβίβασης πίστω¬ 
σης από τον τακτικό προϋπολογισμό, όταν το ποσό είναι 
από 5.000.000 μέχρι 300.000.000 δρχ. 

- Προκηρύξεις ανάθεσης ή απ’ ευθείας ανάθεσης μελέ¬ 
της εκπαιδευτικού εξοπλισμού από το πρόγραμμα 
Δημοσίων Επενδύσεων, όταν το ποσό αμοιβής είναι μέχρι 
300.000.000 δρχ. 

- Πρόσκληση εκδήλωσης ενδιαφέροντος, συγκρότηση 
επιτροπών αξιολόγησης για την ανάθεση μελετών για πο¬ 
σό δαπάνης μέχρι 300.000.000 δρχ. σε βάρος των πιστώ¬ 
σεων του τακτικού προϋπολογισμού ή του Π.Δ.Ε. 

- Αποφάσεις έγκρισης διενέργειας μειοδοτικών διαγω¬ 
νισμών και κατακύρωσης των αποτελεσμάτων τους για 
πάσης φύσης έργα περιλαμβανομένων και των κτιριακών 
που πραγματοποιούνται σε βάρος των πιστώσεων του 
Π.Δ.Ε., όταν ο προϋπολογισμός των έργων αυτών είναι 
πάνω από 5.000.000 μέχρι 300.000.000 δρχ. 

- Υπογραφή συμβάσεων ποσού πάνω από 10.000.000 

δρχ- 

- Αποφάσεις συγκρότησης επιτροπών παραλαβής έρ¬ 
γων μέχρι 300.000.000 δρχ. 

- Αποφάσεις έγκρισης συγκριτικών πινάκων των εκτε- 
λουμένων έργων και μελετών μέχρι 300.000.000 δρχ. 

- Προτάσεις στον Υπουργό για την κατάρτιση του προ¬ 
γράμματος δημοσίων επενδύσεων του ΥΠΕΠΘ. 

- Έγκριση προϋπολογισμών και απολογισμών ΝΠΔΔ 
και ειδικών λογαριασμών. 

2. Τελικές διατάξεις: 

α. Σε περίπτωση κωλύματος ή απουσίας του Γενικού 
Γραμματέα του ΥΠΕΠΘ οι αρμοδιότητες αυτού ασκού¬ 
νται από τον Υπουργό. 


β. Σε περίπτωση ελλείψεως, απουσίας ή κωλύματος των 
Γενικών Διευθυντών Προγραμματισμού, Διοικητικής και 
Οικονομικής Υποστήριξης, Διεθνών Εκπαιδευτικών 
Σχέσεων και Θρησκευμάτων (ελλείψει οικείου Γενικού 
Γραμματέα) τις αρμοδιότητες αυτών ασκεί ο Γενικός 
Γραμματέας. 

γ. Αν δεν υπάρχει Ειδικός Γραμματέας ή απουσιάζει, οι 
αντίστοιχες αρμοδιότητές του ασκούνται από το Γενικό 
Γ ραμματέα. 

δ. Αν κωλύεται ή απουσιάζει ο προϊστάμενος της διεύ¬ 
θυνσης και ο νόμιμος αναπληρωτής του, οι αρμοδιότητές 
του ασκούνται από τον προϊστάμενο του καθ’ ύλη αρμό¬ 
διου τμήματος. 

ε. Αν κωλύεται ή απουσιάζει ο προϊστάμενος τμήματος 
και ο νόμιμος αναπληρωτής του, οι αρμοδιότητές του α¬ 
σκούνται από τον προϊστάμενο της διεύθυνσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 1996 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-Φ- 

Αριθ. 34521/22.10.96 (5) 

Χορήγηση οικονομικής ενίσχυσης σε 55 πρώην εργαζο¬ 
μένους των Ξενοδοχείων «ΡΕΒΜΑ ΒΕΑΟΗ» και «ΓΕΡ¬ 
ΜΑ ΒΑΥ». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν.Δ. 2698/53, όπως 
συμπληρώθηκε με το άρθρο 38 του Ν. 2224/94. 

2. Το άρθρο 27 του Ν. 2081/92 (ΦΕΚ 154/Α/10.9.92) με 
το οποίο προστέθηκε νέο άρθρο, το άρθρο 29Α στο Ν. 
1558/85 «Κυβέρνηση και Κυβερνητικά Όργανα». 

3. Την υπ’ αριθ. 1842/15.10.96 απόφαση του Δ.Σ. του 
Ο.Α.Ε.Δ. (αριθμ. συνεδρ. 40/15.10.96) που μας υποβλή¬ 
θηκε με το υπ’ αριθμ. 116024/21.10.96 έγγραφο, αποφα¬ 
σίζουμε: 

Εγκρίνουμε την καταβολή έκτακτης οικονομικής ενί¬ 
σχυσης 100.000 δρχ. σύμφωνα με τις διατάξεις του άρ¬ 
θρου 46 του Ν.Δ. 2698/53 όπως συμπληρώθηκε με το άρ¬ 
θρο 38 του Ν. 2224/94, στους 55 πρώην εργαζόμενους 
των Ξενοδοχείων «ΡΕΒΜΑ ΒΕΑΟΗ» και «ΡΕΒΜΑ ΒΑΥ» με 
την προϋπόθεση να παραμένουν άνεργοι. 

Απαραίτητη προϋπόθεση είναι η προσκόμιση στην 
Υπηρεσία του ΟΑΕΔ του ασφαλιστικού βιβλιαρίου για έ¬ 
λεγχο και σφραγίδα. 

Η σχετική δαπάνη ανέρχεται σε 5.500.000 δρχ. (55 χ 
100.000) = και βαρύνει τον Κ.Α. 2637 και δεν βαρύνει τον 
Κρατικό Προϋπολογισμό και δεν εμπίπτει στην παρ. 3 του 
άρθρου 22του Ν. 2362/95. 

Υπόλογος διαχειριστής ορίζεται ο Προϊστάμενος της 
Υ.Ν. Λασιθίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 1996 

ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

Αριθ. 13657 ( β ) 

Κήρυξη υποχρεωτικής της απόφασης διαιτησίας 42/96 
που αφορά τους όρους αμοιβής και εργασίας των 
Λογιστών και βοηθών Λογιστών που απασχολούνται 
σε βιομηχανικές, βιοτεχνικές, ΑΕ, ΕΠΕ, Ξενοδο¬ 
χειακές, εμπορικές και λοιπές επιχειρήσεις όλης της 
χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ924/Β/8.10.96). 

3. Την γνώμη που εξέφρασε το Ανώτατο Συμβούλιο 
Εργασίας κατά τη συνεδρίασή του της 16.10.96. 

4. Τα στοχεία του φακέλλου από τα οποία προκύπτει ό¬ 
τι συντρέχουν οι αριθμητικές προϋποθέσεις για την κήρυ¬ 
ξη υποχρεωτικής της πιο πάνω Δ.Α. δηλαδή ότι οι δε¬ 
σμευόμενοι εργοδότες απασχολούντο 51%των εργαζο¬ 
μένων του επαγγέλματος, αποφασίζουμε: 

1) Κηρύσσουμε υποχρεωτική την απόφαση διαιτησίας 
42/96 που αφορά τους όρους αμοιβής και εργασίας των 
Λογιστών και βοηθών Λογιστών που απασχολούνται σε 
βιομηχανικές, βιοτεχνικές, ΑΕ, ΕΠΕ, ξενοδοχειακές, ε¬ 
μπορικές και λοιπές επιχ/σεις όλης της χώρας για όλους 
τους εργοδότες και εργαζομένους του επαγγέλματος 
που αφορά αυτή. 

2) Η ισχύς της απόφασης αυτής αρχίζει από 2.10.96. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 1996 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΠΑΣ 
-Φ- 

Αριθ. Δ5/Δ/4/42705/5780 (7) 

Τροποποίηση της Δ5/Δ/12852/1378/30.3.93 απόφασης 
του Υπουργού Μεταφορών και Επικοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 714/70 «Περί ιδρύσεως ΔΕΜ 
παρά τω Υπουργεία) Συγκοινωνιών και Οργανώσεως της 
ΥΠΑ» (ΦΕΚ238Α), όπως τροποποιήθηκε με το Ν. 1340/83 
«Τροποποίηση διατάξεων του Ν.Δ. 714/70 «Περί ιδρύσε- 
ως κ.λπ.» (ΦΕΚ35Α). 

2. Τις διατάξεις του Π.Δ. 56/89 «Οργανισμός της 
Υπηρεσίας Πολιτικής Αεροπορίας (ΥΠΑ) του Υπουργείου 
Μεταφορών και Επικοινωνιών» (ΦΕΚ 28Α), όπως τροπο¬ 


ποιήθηκε με το Π.Δ. 439/89 (ΦΕΚ 190Α) και το Π.Δ. 35/93 
(ΦΕΚ13Α). 

3. Τις διατάξεις του άρθρου 18 παρ. 1 περίπτ. (α) του 
Β.Δ. 636/72 «περί πτυχίων και αδειών Πολιτικής 
Αεροπορίας» (ΦΕΚ Β182). 

4. Την αναγκαιότητα κατοχής της Περιορισμένου 
Πτυχίου Ραδιοτηλεφωνητή από τους χειριστές αεροσκα¬ 
φών Πολιτικής Αεροπορίας, κρίνεται απαραίτητη η μείω¬ 
ση του ορίου ηλικίας από τα 18 στα 17 έτη για τη χορήγη¬ 
ση του Περιορισμένου Πτυχίου του Ραδιοτηλεφωνητή, ώ¬ 
στε να ταυτίζεται με την ηλικία χορήγησης του πτυχίου, 
του χειριστή αεροσκαφών (17 έτη). Με την πρόταση αυτή 
επέρχεται πλήρης εναρμόνιση με τις προβλέψεις παραρ¬ 
τήματος (Αηηβχ 1) του ΙΟΑΟ. 

5. Τη δυνατότητα διενέργειας εξετάσεων για την από¬ 
κτηση του Περιορισμένου Πτυχίου Ραδιοτηλεφωνητή στο 
Ηράκλειο Κρήτης, παράλληλα με τις εξετάσεις για την α¬ 
πόκτηση του πτυχίου χειριστή αεροσκαφών, που ήδη διε- 
νεργούνται εκεί, για την εξυπηρέτηση αφ’ ενός του μεγά¬ 
λου αριθμού υποψηφίων, αλλά και εφ’ ετέρου της αποκέ¬ 
ντρωσης των υπηρεσιών. 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Τροποποιούμε την παρ. 3 του διατακτικού της με α¬ 
ριθμό Δ5/Δ/12852/1378/30.3.93 Απόφασης του Υπουρ¬ 
γού Μεταφορών και Επικοινωνιών ως εξής: 

«3. Προσόντα - Εξεταστέα μαθήματα 
Το περιορισμένο πτυχίο Ραδιοτηλεφωνητή χορηγείται 
σε άτομα τα οποία έχουν συμπληρώσει το 17ο έτος της η¬ 
λικίας τους .». 

2. Τροποποιούμε την παρ. 6 της ανωτέρω απόφασης ως 
εξής: 

Για την εξέταση των υποψηφίων ορίζονται, με απόφαση 
του Διοικητή ΥΠΑ, επιτροπές, οι οποίες αποτελούνται α¬ 
πό ειδικούς εξεταστές μόνιμους υπαλλήλους της ΥΠΑ, 
κατόχους του Γενικού Πτυχίου Ασυρμάτου, δύο (2) μόνι¬ 
μους υπαλλήλους των Διευθύνσεων Ανάπτυξης Επι¬ 
κοινωνιών και Τεχνικής Επικοινωνιών για την επιτροπή 
Αθηνών, δύο (2) υπαλλήλους της Διεύθυνσης Συγκοι- 
ωνιών του Νομού Θεσσαλονίκης, για την επιτροπή 
Θεσ/κης και δύο (2) υπαλλήλους της Διεύθυνσης 
Συγκοινωνιών του Νομού Ηρακλείου, για την επιτροπή 
Ηρακλείου και από τα μέλη της επιτροπής διενέργειας 
των εξετάσεων, της Σχολής Πολιτικής Αεροπορίας 
(ΣΠΟΑ). 

Πρόεδρος των επιτροπών ορίζεται ο Πρόεδρος της α¬ 
νωτέρω επιτροπής της ΣΠΟΑ. 

3. Ισχύς της παρούσας από δημοσιεύσεως στην 
Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Νοεμβρίου 1996 

Ο ΥΠΟΥΡΓΟΣ 

ΧΑΡΑΛΑΜΠΟΣ ΚΑΣΤΑΝΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΧΔΠΠΛΙΤΤΡΙΟΥ 34 * ΑΘΗΝΑ 104 32 » ΤΕΙΕΧ 223211 ΥΡΕΤ ΟΒ » ΡΑΧ 52 34 312| 


_ ΠΛΗΡΟΦΟΡΙΕΣ 

ΚΕΝΤΡΙΚΗ ΥΠΗΡΕΣΙΑ 

_ Σολωμού 51 _ 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


ΕΞΥΠΗΡΕΤΗΣΗΣ ΠΟΛΙΤΩΝ 

” I ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225761 ΘΕΣΣΑΛΟΝΙΚΗ 

5230841 25ης Μαρτίου 21 Τ.Κ. 541 00 

5225713 ΠΕΙΡΑΙΑΣ .' 

5249547 Ν ικήτα 6-8 Τ. Κ. 185 31 

5239762 ΠΑΤΡΑ 

5248141 Κορίνθου 327 Τ.Κ. 262 23 

5248188 ΙΩΑΝΝΙΝΑ 

5248785 Διοικητήριο Τ.Κ. 454 44 

ΚΟΜΟΤΗΝΗ 

5248320 Δημοκρατίας 1 Τ.Κ. 691 00 


(031)423956 

4136402 

4171307 

(061)271249 

224581 

(0651)21901 

(0531)22637 

26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


-Μέχρι 16 σελίδες 100 δρχ. , , 

- Από 16 σελίδες και άνωπροσαύξηση 100 δρχ. ανά 8σελιδο η μέρους αυτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ 


Τεύχος _ 2531 _ ΤΑΠΕΤ 3512 _ 

Α'{Νόμοι,Γ).Δ-,ΣυμβάσειςεεΜ _ 500Μ 2*500 

Β' (Υπουργικές αποφάσεις κ.τλ.) 500 »» 

Γ (Διορισμοί, απολύσεις κ.τλ. Δημ. Υπάλληλων) 10.0 » 2500 )( 

Δ' (Απαλλοτριώσεις, πολεοδομία κτλ.) ” 1? ς 0 „ 

Αναπτυξιακών Πράξεων (Τ.Α.Π.Σ.) 25.000 » 1 250 ^ 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) ” 250 >* 

Παράρτημα (Πίνακες επιτυχόντων διαγωνισμών) 5.000 *> 

Δελτίο Βιομηχανικής Ιδιοκτησίας (Δ.Ε.Β.Ι.) 10-000 » 500 ^ 

Ανώτατου Ειδικού Δικαστηρίου (Α.Ε.Δ.) “ 7 πηη » 

Ανωνύμων Εταιρειών 4 Ε.Π.Ε. '“°°° ; 7 =“ , 

Προκηρύξεων Α.Σ.Ε.Π. _____2;-1-I--- 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. _ 120 · 000 ” _ 6 ° —-1- 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό ε>σπραξης (διπλ ό τυπ ο) ' 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογράφε . 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 

σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. , 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απο το Ταμείο του ΤΑ¬ 
ΠΕΤ (Καποδιστρίου 34 - Αθήνα) και σπς άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσο της συνδρομής. 

* Οι Δήμοι και οι Κοινότητες πληρώνουντο μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλο τύπων, ταχυδρομικές επιταγές και χρηματικά γραμμάτια δεν γίνονται δεκτά. __ 

Οι υπηρεσίες κοινού λειτουργούν καθημερινά από 08.00 έως 13.30__ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






